|  |  |
| --- | --- |
| Møde den: 16.12.2014  1445-019 (Parterre)  VEST båndmøde  Faste deltagere: Michael Mejlgaard Udby (BSS), Lisette Prins (HE), Anne Christine Teglborg (UDD), Jesper Sølund Hansen (AR - ordfører) og Esben Højbjerre Larsen (koordinator) | Referat |

|  |  |
| --- | --- |
| **Punkt 1** | **Evaluering af kandidatdagen** |
| Beskrivelse | v/Anne  Båndet har modtaget et evalueringsnotat pr. mail. Kommentarer er velkomne. |
| Referat | Ingen særlige bemærkninger. Arrangementet roses for et godt setup. Datoen udgør et lille issue, men båndet har dog ingen gode bud på, hvor messen ellers kunne ligge. Datoen er ikke mejslet i sten, så overvejelsen kan tages op igen på et senere tidspunkt. |

|  |  |
| --- | --- |
| **Punkt 2** | **Evaluering og finansiering af Gecko** |
| Beskrivelse | v/Jesper  Efter planen afholder vi en evaluering af GECKO, der nu har været i brug i et lille års tid. **Båndmedlemmerne bedes indhente feedback fra medarbejdere, som bruger systemet i det daglige.** |
| Referat | BSS:  Eventdelen er blevet definitivt gravlagt.  Mette Bak Odder er den eneste af Michaels medarbejdere, som har brugt Gecko, og hun er af praktiske årsager gået fra det. Generelt passer systemet ikke så godt ind i det setup, som de har i Michaels butik. Der er dog muligvis interesse for at lade studentervejlederne prøve kræfter med det.  ST:  Bruger det det i forbindelse med forsinkelsessamtaler afholdt af de faste vejledere, og er i den forbindelse rigtig glade for det.  UDD:  Annes medarbejdere bruger det rigtigt meget, hvilket skyldes, at det i modsætning til BSS passer fortrinligt med den måde, som vejledningen her er struktureret på. Vejlederne roser systemet for at give god mulighed for at screene de vejledningssøgende. En udfordring er det dog, at tider skal lægges ind så lang tid i forvejen.  HE:  Studentervejlederne er rigtig glade for Gecko. Systemet anses for at være enormt tidsbesparende, og det er muligt at få identificeret kernepunkterne i samtalerne lynhurtigt. Der sker dog forkerte bookinger engang i mellem.  AR:  Systemet bruges kun af de faste vejledere, som er ovenud tilfredse med det. Som hos HE prises det tidsbesparende aspekt. Der har været problemer med, hvor de studerende skal møde op til samtalerne pga. en fælles indgangsside for Emdrup og Aarhus. Derudover er der tendens til for meget forberedelse til samtalerne,  Om finansiering:  Så længe udgiften ikke er større, end den er nu, kan den tages fra de faste midler - indtil vi får andet at vide. Det skal kortlægges, hvor mange midler der går til hvert enkelt fakultet. |

|  |  |
| --- | --- |
| **Punkt 3** | **Drøftelse: rekrutteringsgrupper** |
| Beskrivelse | **LUKKET PUNKT** |
| Referat |  |

|  |  |
| --- | --- |
| **Punkt 4** | **Status: F-reform** |
| Beskrivelse | v/Alle  Status fra de fire fakulteter og FA |
| Referat | AR:  Processen har ikke rykket sig så meget som håbet. AR har etableret sin egen fremdrifts-projektgruppe, som forhåbentlig vil sætte lidt mere skub i tingene.  BSS:  Alt er på plads i forhold til at kunne lancere info og levere bedre vejledning – udspillet skal dog endelig godkendes af hovedstudienævnene. Oversættelse ag info til engelsk er på vej.  HE:  Det går ikke så stærkt i øjeblikket. Der arbejdes pt. med specialer og tilmeldingstekniske løsninger. HE er endvidere optaget af, hvordan man undgår ”spøgelser”, dvs. folk der ikke dukker op, på klinikpladserne? Fremdrift vurderes imidlertid ikke at generere så stor belastning i vejledningen for øjeblikket.  ST:  Der er her fra 1. januar indført tidsbegrænsning på 30 ECTS specialer (5 mdr. incl. bedømmelse) og 60 ECTS specialer (10 mdr. incl bedømmelse) i relation til fremdrifsreformen. Det bruger vi en del tid på at vejlede omkring, da det for mange indebærer en udfordring med at nå det hele.  Ellers er man i gang med at planlægge et fælles oplæg om fremdriftsreformen samt efterfølgende ”fremdrifts-café, hvor de studerende kan få svar på specifikke spørgsmål. Det bliver engang i februar, at det afholdes.  UDD:  Der er taget initiativ til at lave en videndelingsgruppe med Optag. Desuden har Louise Hauptmann og Gitte Stavad en ”bog” på trapperne, hvori al væsentlig info vil være beskrevet.  Generelt:  Der har ikke været møde i kommunikationsgruppen. Andreas Jensby er blevet hjemtaget til BSS, men har lovet at sætte gruppen i gang i begyndelsen af det nye år.  Den voksende bunke af dispensationssager bekymrer båndet. Desuden er det et problem, at der i studienævnene hersker så forskellige tolkninger af de nye regler, hvilket gør, at man kan frygte for underminering af de eksisterende lovgrundlag. |

|  |  |
| --- | --- |
| **Punkt 5** | **Status: Vejledningsstrategi** |
| Beskrivelse | v/Alle  Hvor er vi? |
| Referat | Anne har haft møde med Berit Eika, Marianne Ping Huang og Kristian Thorn. Marianne opfatter strategien som godkendt, organisationsdiagrammet skal dog pilles ud. I begyndelsen af det nye år skal strategien skal indstilles til orientering i uddannelsesudvalget mhp. kvalificering af en procesplan. Gitte Viftrup er på opgaven.  Anne har i samtale med Kristian Vork fået strategien skrevet ind som et led i institutionsakkrediteringen. |

|  |  |
| --- | --- |
| **Punkt 6** | **Evaluering af E14 og mødeplanlægning af F15** |
| Beskrivelse | v/ Jesper og Esben  Med udgangspunkt i vedhæftede sharepoint-opgørelse vil vi vende efterårets små og store tildragelser og se frem mod det nye års udfordringer og temaer. |
| Referat | Esben fremlagde vedhæftede powerpoint med højdepunkter fra E14. |

|  |  |
| --- | --- |
| **Punkt 7** | **Evt.** |
| Beskrivelse | Bordet rundt |
| Referat | Båndet efterlyser en klarere kobling mellem Blackboard og studerende.au.dk. Der er allerede taget initiativ til dette i den konstituerede redaktionsgruppe.  BSS holder møde med studenterpræsten den 3. februar. ST holder et lignende møde dagen før. Alle VEST-medarbejdere, også fra andre enheder, er velkomne til at deltage. |

**Dagsordenspunkter til næste møde:**

-

**Kommende dagsordenspunkter:**

Møde med studenterrådsformand

Forskningslitteratur og kvalitetsarbejde

**Kommende møder:**

|  |  |  |
| --- | --- | --- |
| Dato | Tid | Vært |
| 13.01.2014 | 10:00-12:30 | Eva |
| 27.01.2014 | 10:00-12:30 | Jesper |

Dagsordner udsendes torsdag eftermiddag, sidste frist for indsendelse af punkter er torsdag inden 12.

Referatet sendes rundt onsdag og er godkendt fredag.